Proteste în Bulgaria. Premierul este acuzat că s-a întâlnit cu mafia și oligarhii.
Bătălie mare la vecinii de la sud de Dunăre. Opoziția vrea să-l dea jos pe prim ministru. Îl acuză că s-a înhăitat cu mafia și oligarhii.
Astăzi e o zi decisivă pentru soarta lui Boiko Borisov – zeci de mii de bulgari vor ieși din nou în stradă să-i ceară să plece. "Opoziția a numit treaba asta "marea măturare", iar ziua nu e aleasă întâmplător – începe sesiunea de toamnă a Parlamentului, iar Borisov, șeful Guvernului, vrea să lanseze o controversată reformă a Constituției. Un scenariu care sună cunoscut, nu? De partea opoziției este președintele socialist Rumen Radev, care spune clar că Mafia nu poate să reformeze justiția. De altfel, bulgarii ies de două luni în stradă și cer în fiecare zi ca premierul pe care îl numesc corupt să plece", transmite Elena Crângașu, corespondent Aleph News.